Príloha č. 1 súťažných podkladov

**Opis predmetu zákazky**

1. Názov predmetu zákazky: „Základné potraviny, mrazené a mliečne výrobky\_DNS“
2. Celková predpokladaná hodnota: 2 088 422,76 EUR bez DPH
3. Lehota plnenia: DNS sa vytvára na obdobie 48 mesiacov od jeho zriadenia.
4. Predmetom zákaziek zadávaných v dynamickom nákupnom systéme (ďalej ako „DNS“) bude dodávka najmä základných potravín, mrazených a mliečnych výrobkov (ďalej ako aj „tovar“), ktoré sú bežne dostupné na trhu, v rozsahu skupín 150, 152, 153, 154, 155, 156, 158, 159, 031 uvedených v Spoločnom slovníku obstarávania CPV, vrátane služieb spojených s ich dodávkou na miesta dodania a vyložením tovaru do skladu na miesto určenia. Dodávka tovaru je určená pre verejného obstarávateľa Ministerstvo vnútra Slovenskej republiky a jeho rozpočtovú organizáciu Akadémiu Policajného zboru.
5. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva na predkladanie ponúk“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom bude obsahovať tovar, ktorý je v rozsahu skupín 150, 152, 153, 154, 155, 156, 158, 159, 031 uvedených v Spoločnom slovníku obstarávania (CPV).
6. Verejný obstarávateľ predpokladá zadávanie konkrétnych zákaziek v rámci dynamického nákupného systému v dopredu neurčitých, nepravidelných intervaloch, ktoré budú závisieť od potrieb verejného obstarávateľa, resp. Akadémie Policajného zboru. Rovnako, objem konkrétnych zákaziek zadávaných v rámci dynamického nákupného systému, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci dynamického nákupného systému. Objem konkrétnych zákaziek zadávaných v rámci DNS predpokladá verejný obstarávateľ v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovar bude dodávaný v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke.
7. Výzva na predkladanie ponúk v rámci zadávania konkrétnej zákazky obsahuje druh tovaru a ďalšie požiadavky najmä na kvalitu, množstvo tovaru a miesta plnenia, do ktorých sa bude tento tovar dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva na predkladanie ponúk bude obsahovať aj informácie o podmienkach poskytovateľa finančných prostriedkov.
8. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude realizovaný a dodávaný na profesionálnej úrovni v súlade s platnými právnymi predpismi.
9. Tovar musí byť dodaný v kvalite zodpovedajúcej platným právnym predpisom, veterinárnym a hygienickým normám v súlade s Potravinovým kódexom SR a zákonom č. 152/1995 Z. z. o potravinách v znení neskorších predpisov.
10. Ak sú výrobky balené, sú balené len v obaloch, ktoré neovplyvňujú kvalitu výrobku a chránia ich pred nežiadúcimi vonkajšími vplyvmi. Dodávaný tovar ktorý bude balený v obale, musí byť označený v štátnom jazyku s min. údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR a so zákonom č. 152/1995 Z. z. o potravinách a so zákonom č. 119/2010 Z. z. o obaloch a o zmene a doplnení niektorých predpisov
11. Tovar musí byť dodaný v bezchybnom stave, tovar bude mať bezchybnú kvalitu po celú dobu až do minimálnej trvanlivosti a dátumu spotreby platnej pre jednotlivé druhy výrobkov. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných právnych predpisov, noriem a Potravinového kódexu SR (zodpovedajúcemu potravinárskemu kódexu v zmysle ustanovení výnosu MP a MZ SR č. 2143/006-100 PK SR), bez viditeľných známok mechanického poškodenia alebo kontaminácie.
12. Základné potraviny, mrazené a mliečne výrobky musia byť dodané čerstvé, nepoškodené, bez akýchkoľvek cudzích látok, bez cudzieho pachu alebo chuti, bez škodcov a bez poškodenia škodcami
13. Doprava do miesta plnenia musí byť vykonaná prepravnými prostriedkami, ktoré musia byť izotermické, strojovo mrazené a hygienicky spôsobilé na prepravu surovín a potravín v súlade s príslušnými legislatívnymi a hygienickými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR. Požaduje sa vyloženie tovaru na mieste plnenia.
14. Požaduje sa uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.
15. Miesto a lehotu dodania predmetu zákazky určí verejný obstarávateľ v konkrétnej Výzve
na predkladanie ponúk. Miestom dodania sú organizácie a útvary v pôsobnosti ministerstva vnútra SR, najmä:

**Bratislavský kraj**

* Odbor kynológie a hypológie Malé Leváre 908 74,
* Stredná odborná škola policajného zboru Bratislava, Vápencová ulica č. 36, 840 09 Bratislava - Devínska Nová Ves,
* Stredná odborná škola policajného zboru Pezinok, Fajgalská cesta č.2, 902 22 Pezinok,
* Záchranná brigáda Hasičského a záchranného zboru v Malackách, Továrenská 1, 901 01 Malacky
* Akadémia policajného zboru, Sklabinská 8414/1, 835 17 Bratislava - Rača

**Trnavský kraj**

* Útvar policajného zaistenia cudzincov Medveďov, 930 07 Medveďov

**Nitriansky Kraj**

* Školiace stredisko Patince č. 244, 946 39, Patince

**Žilinský kraj**

* Stredná škola požiarnej ochrany, Bytčianska ulica 110, 011 15 Žilina

**Prešovský Kraj**

* Záchranná brigáda Hasičského a záchranného zboru v Humennom, Mierová 3,  066 01 Humenné

**Košický kraj**

* Stredná odborná škola policajného zboru v Košiciach, Južná trieda č. 50, 040 01 Košice
* Útvar policajného zaistenia pre cudzincov Sečovce, Bitúnková 17, 078 01 Sečovce

Verejný obstarávateľ si vyhradzuje možnosť rozšírenia miest dodania v sídle kraja pre potreby rozpočtovej organizácie MV SR.

1. Číselné kódy pre hlavný predmet a doplňujúce predmety podľa Spoločného slovníka obstarávania (CPV) na zatriedenie povahy predpokladaných nákupov:

|  |  |
| --- | --- |
| 15000000-8 | Potraviny, nápoje, tabak a príbuzné produkty |
| 15200000-0 | Spracované a konzervované ryby |
| 15311000-1 | Mrazené zemiaky |
| 15311100-2 | Hranolčeky |
| 15311200-3 | Mrazené zemiaky nakrájané na kocky, plátky a iné |
| 15312000-8 | Zemiakové výrobky |
| 15312100-9 | Instantná zemiaková kaša |
| 15320000-7 | Ovocné a zeleninové šťavy |
| 15330000-0 | Spracované ovocie a zelenina |
| 15400000-2 | Živočíšne alebo rastlinné oleje a tuky |
| 15500000-3 | Mliečne výrobky |
| 15510000-6 | Mlieko a smotana |
| 15511000-3 | Mlieko |
| 15530000-2 | Maslo |
| 15540000-5 | Syrárske výrobky |
| 15545000-0 | Syrové nátierky |
| 15550000-8 | Mliečne výrobky rôznych druhov |
| 15600000-4 | Mlynské výrobky, škrob a škrobové výrobky |
| 15620000-0 | Škroby a škrobové výrobky |
| 15830000-5 | Cukor a jemu príbuzné výrobky |
| 15850000-1 | Cestoviny |
| 15860000-4 | Káva, čaj a príbuzné produkty |
| 15870000-7 | Koreniny a chuťové prísady |
| 15880000-0 | Výrobky špeciálnej výživy |
| 15890000-3 | Rôzne potravinové výrobky a sušený tovar |
| 15900000-7 | Nápoje, tabak a príbuzné produkty |
| 03142500-3  | Vajcia |
| 60000000-8  | Dopravné služby (bez prepravy odpadu) |

Verejný obstarávateľ podľa potreby použije aj iný konkrétny kód CPV zo skupín 150, 152, 153, 154, 155, 156, 158, 159, 031 alebo inej skupiny podľa Spoločného slovníka obstarávania (CPV) na zaradenie tovarov.

1. Obsah ponuky v rámci Výzvy na predkladanie ponúk je determinovaný vzorom/šablónou ponuky, ktorý je uvedený v podsystéme DNS systému EKS. Záložka s názvom Predloženie ponuky bude pre Uchádzača prístupná z ET konkrétnej zákazky zadávanej v rámci DNS. Dodávateľ predkladá ponuku tým spôsobom, že vyplní predmetný vzor/šablónu ponuky svojim návrhom a prostredníctvom podsystému DNS systému EKS ju odošle. Dokumenty v rámci ponuky musia byť vložené vo formáte .PDF. V ponuke Dodávateľ uvedie aj informácie predpísané vzorom/šablónou ponuky, vrátane návrhu na plnenie kritérií a heslo pre šifrovanie ponuky a potvrdenie tohto hesla jeho opätovným uvedením.
2. Uchádzač bude predkladať v rámci Výzvy na predkladanie ponúk ponuku obsahujúcu najmä:
3. označenie predmetu ponuky, ktorým plní návrh plnenia, a to v kolónke „Predmet ponuky, ktorým plním návrh plnenia“,
4. vlastný návrh plnenia, ktorý ponúka v rámci konkrétnej zákazky, a to v súlade s Predmetom zákazky,
5. vyplnený návrh zmluvy doplnený o identifikačné údaje dodávateľa,
6. návrh na plnenie kritérií,
7. vyplnený štruktúrovaný rozpočet ceny v súlade so vzorom uvedeným v prílohe hodnotiacich kritérií,
8. ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené,
9. čestné vyhlásenie uchádzača o tom, že dokumenty predložené elektronicky v ponuke uchádzača, sú zhodné s originálnymi dokumentmi.
10. Požiadavky na úspešného uchádzača v rámci zadávania konkrétnej zákazky

Úspešný uchádzač pred podpisom zmluvy na dodávku potravín, ktorá bude výsledkom zadávania konkrétnej zákazky bude povinný:

1. uviesť údaje o všetkých známych subdodávateľoch, údaje o osobe oprávnenej konať
za subdodávateľa v rozsahu meno a priezvisko, adresa pobytu, dátum narodenia
v súlade s § 41 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) v prípade, že Dodávateľ zabezpečuje realizáciu predmetu zákazky subdodávateľmi),
2. mať zápis v registri partnerov verejného sektora, ak má úspešný uchádzač povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZRPVS“) a nie je zapísaný v registri partnerov verejného sektora podľa § 18 ZRPVS alebo ktorého subdodávatelia alebo subdodávatelia podľa ZRPVS, ktorí majú povinnosť zapisovať sa do registra partnerov verejného sektora podľa ZRPVS a nie sú zapísaní v registri partnerov verejného sektora podľa § 18 ZRPVS,
3. scan originálu alebo úradne overenej kópie platného potvrdenia Regionálnej veterinárnej a potravinovej správy o hygienickej spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o hygienickej spôsobilosti motorových vozidiel použitých na prepravu.
4. scan originálu alebo úradne overeného platného potvrdenia Regionálnej veterinárnej a potravinovej správy o registrácii prevádzkarne podľa zákona č. 152/1995 Z. z. o potravinách v znení neskorších predpisov na preukázanie súhlasu štátneho orgánu so skladovaním a distribúciou predmetu zákazky.

V prípade, že úspešný uchádzač pred podpisom zmluvy na dodávku potravín v lehote do 10 pracovných dní odo dňa uplynutia lehoty podľa § 56 ods. 4 až 6 zákona, ak bol na uzavretie zmluvy na dodávku potravín písomne vyzvaný, nepredloží doklady a/alebo dokumenty uvedené v tomto bode, resp. nebude mať splnenú povinnosť v súlade so ZRPVS, verejný obstarávateľ to bude považovať za neposkytnutie riadnej súčinnosti a bude postupovať podľa zákona.